CELEX: 62010FN0084
Language: el
Date: 2010-09-23 00:00:00
Title: Υπόθεση F-84/10: Προσφυγή που ασκήθηκε στις 23 Σεπτεμβρίου 2010 — Χατζηδουκάκης κατά Επιτροπής

15.1.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 13/39
            
         Προσφυγή που ασκήθηκε στις 23 Σεπτεμβρίου 2010 — Χατζηδουκάκης κατά Επιτροπής
   (Υπόθεση F-84/10)
   ()
   2011/C 13/76
   Γλώσσα διαδικασίας: η ελληνική
   
      Διάδικοι
   
   
      Προσφεύγων: Ευστράτιος Χατζηδουκάκης (Schrassig, Λουξεμβούργο) (εκπρόσωπος: Β. Χριστιανός, δικηγόρος)
   
      Καθής: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της αποφάσεως περί μειώσεως του καταβαλλομένου στον προσφεύγοντα σχολικού επιδόματος, λόγω του ότι ο υιός του λαμβάνει οικονομική ενίσχυση χορηγούμενη από κράτος μέλος υπό μορφή υποτροφίας και δανείου.
   
      Αιτήματα του προσφεύγοντος
   
   Ο προσφεύγων ζητεί από το Δικαστήριο Δημόσιας Διοίκησης
   
               —
            
            
               Να ακυρώσει, πρώτον, την απόφαση περί μειώσεως του καταβαλλομένου στον προσφεύγοντα «σχολικού επιδόματος», όπως η απόφαση αυτή προκύπτει από το εκκαθαριστικό σημείωμα μισθοδοσία του μηνός Φεβρουαρίου 2010, καθώς και το εν λόγω εκκαθαριστικό σημείωμα μισθοδοσίας, καθ' ο μέρος περικόπτεται με αυτό τμήμα του «σχολικού επιδόματος»· δεύτερον, την από 26 Φεβρουαρίου 2010 απόφαση της Επιτροπής περί μειώσεως του καταβαλλομένου στον προσφεύγοντα «σχολικού επιδόματος» και περί παρακρατήσεως ποσού 375 ευρώ από το επίδομα αυτό, όπως εμφαίνεται στο εκκαθαριστικό σημείωμα μισθοδοσίας του μηνός Μαρτίου 2010· τρίτον, το εκκαθαριστικό σημείωμα μισθοδοσίας του μηνός Μαρτίου 2010, διά του οποίου επήλθε μείωση του καταβαλλομένου στον προσφεύγοντα «σχολικού επιδόματος» και διενεργήθηκε αναδρομική παρακράτηση ποσού 375 ευρώ· τέταρτον, τα εκκαθαριστικά σημειώματα μισθοδοσίας των μηνών Απριλίου 2010 έως Αυγούστου 2010, καθ' ο μέρος περικόπτεται με αυτά τμήμα του «σχολικού επιδόματος»· πέμπτον, την από 9 Ιουλίου 2010 απόφαση της Επιτροπής περί ρητής απορρίψεως της ενστάσεως του προσφεύγοντος.
            
         
               —
            
            
               Να υποχρεώσει την Ευρωπαϊκή Επιτροπή να επιστρέψει στον προσφεύγοντα εντόκως τα ποσά που του παρακρατήθηκαν.
            
         
               —
            
            
               Να καταδικάσει την Ευρωπαϊκή Επιτροπή στα δικαστικά έξοδα.